Ngepan Iban

Ngepan Iban adalah pakaian tradisional yang digunakan oleh kaum wanita Iban yang berasal dari negeri Sarawak, Malaysia. Ngepan Iban juga digunakan oleh etnik minoriti Iban di Brunei dan Kalimantan Barat, Indonesia. Ia juga digunakan semasa perayaan seperti Hari Gawai dan pertandingan Kumang .Setiap kaum perlu bangga dengan tradisi masing-masing, kata Lee, Utusan Borneo (Sarawak) 26 Mar 2018 

Sejarah
Sejarah Ngepan Iban dipercayai berasal daripada seorang gadis yang bernama Kumang pada zaman dahulu. Kumang merupakan seorang wanita yang rajin, baik budi pekertinya, dan seorang yang sangat cantik di dalam kalangan wanita Iban terdahulu. Beliau juga berkemahiran dalam melakukan pelbagai pekerjaan seperti bertenun, ngebat, membuat anyaman dan diberi gelaran sebagai Indu Bantang. Selain itu, beliau dahulu bukan sahaja terkenal dengan kecantikan beliau tetapi beliau juga mempunyai keupayaan untuk menyembuhkan penyakit orang lain. Sehingga kini, Kumang bukan sahaja digunakan hanya sebagai gelaran, tetapi ianya juga sebagai lambang untuk ciri-ciri wanita Iban yang ideal.

Ngepan pada Zaman Moden
Kemahiran yang ada pada Kumang telah menghasilkan pakaian tersebut telah menjadi rujukan sebagai pakaian tradisional bagi masyarakat Iban. Lengkap dengan perhiasaan perak, tembaga, manik dan kain yang dibuat daripada pelbagai corak telah menjadikan Kumang sebagai model bagi pakaian tradisional ini. 

Cara pemakaian Ngepan Indu Iban ini biasanya mempunyai maksud yang tertentu bagi setiap perhiasan yang dikenakan. Sekiranya, pengguna yang memakai ngepan dengan sesuka hati, ia boleh memberi kesan yang negatif kepada pakaian tradisional budaya masyarakat Iban dan juga cara permakaian yang salah boleh menyebabkan pemakainya dipandang serong.

Sebagai contoh, sugu tinggi yang digunakan sepatutnya sememangnya tinggi daripada sugu tinggi yang lain. Ini kerana Sugu tinggi yang rendah adalah untuk isteri orang ataupun janda. Selain itu, corak ngepan kain bagi seorang gadis haruslah terang warnanya. Ini menunjukan perempuan tersebut boleh dijadikan sebagai isteri.

Secara keseluruhannya, pengekalan pakaian tradisional ini amat penting supaya generasi masa kini dan hadapan dapat mengetahui budaya pakaian tradisional kaum Iban teruntamanya pakaian tradisional perempuan kaum Iban di Sarawak. Keunikan dan keistemewaan yang ada pada pakaian ini menunjukkan ketinggian budaya sebagai pakaian kebudayaan masyarakat Iban di Malaysia.

Perhiasan Ngepan
Ngepan Iban yang dikenakan semasa perayaan khas seperti Pekit Kumang, biasanya dipakai lengkap bersama beberapa hiasan seperti:-
 Sugu Tinggi
 Tali Ujan 
 Rawai
 Tumpa Bentuk
 Buah Pauh
 Gelang Kaki @ Gerunchung
 Sementing Buchai
 Lampit
 Sementing Ringgit
 Selampai
 Tango

Baju tradisi lelaki Iban pula dikenali sebagai Baju Burung.

 Rujukan 

 Pautan luar 
 Baju Tradisional Iban - Perempuan

Kategori:Iban